# 

# GEBYRFORSKRIFT FOR BEHANDLING AV SAKER ETTER EIERSEKSJONSLOVEN

Denne gebyrforskrift er vedtatt av Strand kommune i medhold av eierseksjonsloven § 15.

**§1. Felles bestemmelser**  
  
**§1.1 Betalingsplikt**  
Den som får behandlet søknader om seksjonering etter eierseksjonsloven, skal betale gebyr etter satser og retningslinjer som fremgår av denne gebyrforskriften med vedlegg. Gebyrkravet rettes mot rekvirent hvis ikke annet er skriftlig avtalt.

Gebyr etter eierseksjonsloven skal betales selv om søknaden skulle bli avslått.

Dersom rekvirent av forskjellige årsaker har betalt for mye i gebyr, skal kommunen så snart forholdet er klarlagt, tilbakebetale for mye betalt gebyr. Det kan ikke kreves rentetillegg for mye betalt gebyr.   
  
**§1.2 Hvilken gebyrforskrift som skal benyttes**  
Gebyrene for arbeider etter eierseksjonsloven skal beregnes etter den gebyrforskriften som gjelder den dato kommunen mottar en tilfredsstillende rekvisisjon.  
  
**§1.3 Betalingstidspunkt**  
Kommunen krever inn gebyret etterskuddsvis.  
  
**§1.4 Urimelige gebyr**  
Hvis gebyret anses å bli åpenbart urimelig i forhold til det arbeid og de kostnader kommunen har hatt med saken, eller anses åpenbart urimelig av andre grunner, kan rådmannen ved virksomhetsleder Plan og Forvaltning fastsette passende gebyr. Bestemmelsen er en snever unntaksregel.

**§1.4.1 Søknad om reduksjon i gebyret**  
Den som har mottatt krav om betaling av gebyr kan søke om reduksjon av gebyret dersom den mener at det foreligger forhold som nevnt i § 1.4. Slike søknader avgjøres av Rådmannen ved virksomhetsleder Plan og Forvaltning. Avgjørelsen på søknad om reduksjon av gebyr er et enkeltvedtak som kan påklages etter reglene i forvaltningsloven.

**§1.5 Fritak for gebyr**  
Strand kommune gir 50 % fritak for gebyr for ideelle lag og organisasjoner.

**§1.6. Klage**  
Fastsetting av gebyr etter gebyrsatsene i denne gebyrforskriften er en avgjørelse som ikke kan påklages. Dersom gebyret fastsettes individuelt i medhold av § 1.4 kan avgjørelsen påklages.   
  
Klage på gebyrfastsettelse eller søknad om reduksjon av gebyr eller søknad om helt eller delvis fritak for å betale gebyr, medfører ikke utsettelse av betalingsfrist.

**§1.7 Avbrutt arbeid**  
Når en rekvirent forårsaker at kommunens arbeid må avbrytes eller avsluttes før det er fullført, skal det betales en andel av tilhørende gebyr tilsvarende det arbeidet kommunen har eller må utføre.

**§1.9 Endring av gebyrforskriften**  
Endringer av gebyrforskriften vedtas av kommunestyret, normalt i forbindelse med kommunestyrets behandling av økonomiplan og budsjett for kommende år.   
  
**§1.10 Gebyr til statlige etater**  
Der kommunen skal kreve inn gebyrer til statlige etater som f.eks. tinglysingsgebyr og dokumentavgift for saker etter dette regulativet, skal utskriving og innkreving av statlige og kommunale gebyrer skje samordnet. Kostnader som kommunen påføres i forbindelse med innhenting av relevante opplysninger i forbindelse med oppmålingsforretning, viderefaktureres til rekvirenten.

**1.11. Ikraftredelse**Denne forskriften gjelder fra 1.1.2020  
  
Vedlegg 1 Betalingssater:

|  |  |
| --- | --- |
| SAKER ETTER EIERSEKSJONERINGSLOVEN |  |
| Seksjonering | 3 400 |